INFORMASJON OM KURS; Kunsten å være foreldre med god samvittighet.

Jeg kommer og holder et foredrag i barnehagen som tar ca 2 1/2 time og handler om det å være foreldre:
**Kunsten å være foreldre med god samvittighet.**Dette kurset vil vise deg hvordan du kan kommunisere bedre med barnet ditt og unngå lammende krangler og sinne. Hvordan vi kan være bevisste foreldre som tør å si nei med god samvittighet

Emner: Sette grenser for deg selv, styrke barn i å sette egne grenser- og lære å si et klart NEI, trassalder, barn som kompetente individer fra første dag de kommer til denne verden, den ansvarlige voksne, barn samarbeider på forskjellige måter, hyggelige måltider, om å beholde integriteten, ta vare på deg selv midt i en travel dag. Jeg snakker om viktigheten av anerkjennelse og anerkjennende kommunikasjon. Og om å ha et personlig språk.

Tilbakemeldinger:
"Du formidlet det på en slik måte at det ble sant.
Det er mye Jesper Juul i det du sier/formidler, en stor forskjell er at du formidler budskapet på en slik måte at det forstås av publikum/foreldre. Jesper Juul gir aldri noen svar eller forslag til noen løsning. Og det er jo greit for oss som skjønner hva han snakker om, men det gjør ikke foreldre faktisk".

"Dette burde alle foreldre høre! De fleste har nytte av et slikt kurs!".

"Nå skal jeg hjem å snakke med kona!"

Jeg bruker eksempler fra et langt barnehageliv og provoserer litt for å få frem diskusjon og tanker.

Mvh,
Hans Inge Knudsen
Daglig leder

RaptusBarn
www.raptus-barn.com